b'\n_START_ARTICLE_\nVlajko Begovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudiral je na Visoki tehni\xc4\x8dni \xc5\xa1oli v Pragi, kjer je postal komunist. Leta 1927 je vstopil v SKOJ in leta 1930 v KPJ. Med letoma 1930 in 1933 je deloval kot organizator komunisti\xc4\x8dnega gibanja v Jugoslaviji in v letih 1933\xe2\x88\x9234 v Franciji. Med letoma 1935 in 1936 je bil sprva \xc5\xa1tudent, nato pa predavatelj na Komunisti\xc4\x8dni univerzi narodnostnih manj\xc5\xa1in Zahoda._NEWLINE_Med \xc5\xa1pansko dr\xc5\xbeavljansko vojno je bil sprva v 15. mednarodni brigadi, nato pa v 35. diviziji. Po koncu vojne je prebe\xc5\xbeal v Francijo, kjer je do leta 1943 ostal v ujetni\xc5\xa1kem tabori\xc5\xa1\xc4\x8du. Tega leta je pobegnil in postal eden od organizatorjev komunisti\xc4\x8dnega odpora v ju\xc5\xbeni Franciji. Januarja 1945 se je vrnil v Jugoslavijo._NEWLINE_Po vojni je zasedel ve\xc4\x8d polo\xc5\xbeajev v dru\xc5\xbebenih organizacija in politi\xc4\x8dnih ustanovah, mdr. direktor Borbe, prvi direktor Visoke politi\xc4\x8dne \xc5\xa1ole v Beogradu itd.'